ئەبوو تەبر

ئەبوو تەبر () ئەو ناوەیە کە بە ئەنجامدەری زنجیرەیەک دزی و کوشتن دراوە کە لە ساڵانی یەکەمی دەسەڵاتی حیزبی بەعس لە بەغدا ڕوویانداوە. دواتر تاوانەکان بۆ پۆلیسێکی پێشوو گەڕێندرانەوە. لەو کاتەدا ترسێکی بەرفراوان لەنێو دانیشتووانی بەغدا لە چۆنیەتی تاوانەکان ھەبوو.

ئەبوو تەبر لە سەرەتای حەفتاکانی سەدەی ڕابردوودا نازناوەکەی وەرگرتووە، ناوی ڕاستەقینەی حاتەم کازم ھەزم شەمەرییە خەڵکی شاری مووسیبی پارێزگای بابلە، بەڵام تاوانەکانی لە بەغدا ڕوویانداوە. بەو کەسە ناسرابوو کە ترس و تیرۆری بۆ خەڵکی عێراق ھێنا. بەناوبانگ بوو بە کوشتنی خێزانەکان بە دارێکی ئاسن، بەڵام بە ئەبوو تەبر (ئەبوو تەور) ناسراوە. بەزۆری بە پەیوەندییەکی تەلەفۆنی نامۆ دەست بە تاوانەکانی دەکات، زۆرجار کاتێک قوربانییەکە بە تەنھا لە ماڵەوەیە. پەیوەندییەکە پێکدێت لە گفتوگۆی بێ کەڵک و ھەڕەشە و جنێودان. دوای ئەوە لە دەرگا دەدرێت و تاوانەکە دەست پێدەکات.
 سەرچاوەکان 

پۆل:لەدایکبووانی ١٩٣٢
پۆل:مردووانی ١٩٧٦
پۆل:خەڵکی بەغدا